इशिता बताती हैं कि उन्होने इस काम के लिए वर्सोवा को इसलिए चुना, क्योंकि ये जगह स्लम के एकदम करीब है। वो चाहती थीं कि यहां तक पहुंचने में किसी भी लड़की को कोई पैसा खर्च ना करना पड़े और जब भी कुंग फू की क्लास शुरू हो तो वो तुरंत मौके पर आ जाये। इशिता का कहना है कि शुरूआत में इन लड़कियों को सीखाने में उनको काफी मुश्किलें आई क्योंकि ये लड़कियां ठीक से पंच भी नहीं मार पा रहीं थी और काफी कोशिशों के बाद उनकी मेहनत रंग लाने लगी।